KTC จัดเต็มให้สมาชิก “เคทีซี พราว”
KTC จัดเต็มให้สมาชิก “เคทีซี พราว” ร่วมสนุกลุ้นรับเงินคืนรวมเกือบ 1.6 ล้านบาท
11 มิ.ย. 2561

นางสาวพิชามน จิตรเป็นธรรม ผู้อำนวยการ – ธุรกิจสินเชื่อบุคคล บริษัท บัตรกรุงไทย จำกัด (มหาชน) หรือ KTC เปิดเผยว่า “ในช่วงไตรมาส 2  นี้ เคทีซีเตรียมงบจัดหนักเพื่อตอบแทนสมาชิกที่มอบความไว้วางใจในผลิตภัณฑ์สินเชื่อพร้อมใช้ “เคทีซี พราว” กว่า 8.5 แสนรายทั่วประเทศ โดยเชิญชวนสมาชิก “เคทีซี พราว” ร่วมสนุกลุ้นรับรางวัลเงินคืนเข้าบัญชี (Cash Back) 141 รางวัล รวมมูลค่าทั้งสิ้น 1,575,000 บาท 
โดยแบ่งเป็นรางวัลที่ 1 จำนวน 6 รางวัลๆ ละ 100,000 บาท รางวัลที่ 2 จำนวน 60 รางวัลๆ ละ  10,000 บาท และรางวัลที่ 3 จำนวน 75 รางวัลๆ ละ 5,000 บาท สำหรับสมาชิก “เคทีซี พราว” ที่สนใจเข้าร่วมแคมเปญสามารถรับสิทธิ์ลุ้น เพียงลงทะเบียนร่วมกิจกรรมผ่านช่องทางใดช่องทางหนึ่ง 
ทั้งนี้ ได้แก่ 1) ส่ง SMS ไปที่เบอร์ 0613845000 โดยพิมพ์ CB เว้นวรรค ตามด้วยหมายเลขบัญชี  16 หลัก 2) ลงทะเบียนออนไลน์ฟรีที่ www.ktc.co.th/cashback  หรือ 3) ลงทะเบียนผ่านศูนย์บริการลูกค้า “เคทีซี ทัช”  โดยรับ 1 สิทธิ์ลุ้นรางวัล เพียงมียอดเงินต้นคงค้างเพิ่มขึ้นทุกๆ 2,000 บาท เมื่อเทียบกับรอบบัญชีก่อนหน้า และคงค้างทุกวัน อย่างน้อย 15 วันจนถึงวันสรุปรอบบัญชี ตั้งแต่วันที่ 1 มิถุนายน 2561 –  วันที่ 30 กันยายน 2561”